 Historia e një adoleshenti Cyborg (organizëm kibernetik) 
Një 19-vjeçar ka vendosur të bëhet organizmi i parë kibernetik, nëpërmjet vendosjes së mikroqarqeve në trupin e tij 
Duket e pashmangshme që në këtë epokë të teknologjisë inteligjente, njerëzit do të fillojnë të mendojnë për mënyra për ta bërë teknologjinë pjesë të trupit të tyre. Sot, njerëzit kanë aftësinë të ndryshojnë veten në mënyra të reja dhe të paprecedenta dhe historia e 19-vjeçarit Kai Landre është një provë e gjallë e kësaj të ardhmeje. Cyborg është termi i shkurtuar për një organizëm kibernetik. Është termi që përdoret për të përshkruar diçka që është gjysëm makinë dhe gjysëm njeri. Sot, 19-vjeçari Kai Landre ndiqet nga një ekip xhirimi. Po prodhojnë një film në lidhje me cyborg-un adoleshent nga Barcelona. Landre ka një çip të veçantë që do të ngjitet në kafkën e tij dhe një tjetër - në krahun e tij, që i mundësojnë atij të ndiejë rrezet kozmike që na rrethojnë dhe t'i shndërrojë ato në nota muzikore. Universiteti Princeton ftoi të riun të vinte në qytetin e Nju Jorkut për të mbajtur një fjalim dhe për të shpjeguar se çfarë do të thotë të jesh një cyborg. thotë zoti Landre. Kai Landre ka lindur në vitin 2000 dhe për të, teknologjia e lartë ka qenë gjithmonë shumë më tepër sesa kompjuterat portativë dhe telefonat inteligjentë. Ai u interesua për eksplorimin e hapësirës dhe fizikën kuantike dhe më vonë u dashurua me muzikën. thotë ai. Një takim me Neil Harbisson - një artist dhe aktivist britaniko-irlandez me origjinë spanjolle - u bë hapi tjetër i rëndësishëm në jetën e Landres. Që nga lindja, Harbisson nuk mund të dallonte ngjyrat, por pasi ai u bë cyborgu i parë në botë me një antenë të transplantuar në kafkën e tij, ai mësoi të "shihte" ngjyrën - falë një çipi të veçantë që ia "lexon" ngjyrën e objekteve trurit të tij. Së bashku me disa njerëz me mendime të ngjashme, Harbisson themeloi fondacionin Cyborg. thotë zoti Landre. Për momentin Kai ka veshur një prototip të çipit që do të vendoset në kafkën e tij, gjë që do ta bëjë atë personin e parë që do të marrë drejtpërdrejt sinjale nga hapësira, të kthyer në tinguj. thotë ai. Zoti Landre thotë se është gati për këtë përvojë - ai beson se kjo është pjesë e evolucionit njerëzor, pjesë e eksplorimit të natyrës në vend të pushtimit dhe shkatërrimit të saj.